**ZÁPISNICA č.12**

**zo zasadnutia Študentskej rady Prešovskej univerzity v Prešove, FZO,**

**konaného dňa 10.10.2024**

**Prítomní:**

Katarína Vašková, novozvolená predsedníčka ŠR FZO

Kristián Kriška, podpredseda ŠR FZO

Denisa Petrová novozvolená tajomníčka ŠR

Adam Horňák novozvolený pokladník ŠR FZO

Jozef Barborík

Sarah Hugyová

Zuzana Zdziebková

Ľudmila Popaďáková

***Ospravedlnení:***

PhDr. Matúš Kozel, PhD. – katedra fyzioterapie, člen marketingovej rady

Kristína Kutná

***Hostia:***

doc. Mgr. Elena Gurková PhD., univ. prof. – Prodekan pre vonkajšie vzťahy, marketing a rozvoj

PhDr. Marcela Hudáková – sekretariát prodekanov pre vedu, výskum, zahraničné vzťahy a vzdelávanie

**Program**:

1. Otvorenie a uvítanie hostí, členov študentskej rady v novom akademickom roku
2. Imatrikulácia prvákov
3. Konferencia 7.11.
4. Kvapka krvi + vianočný punč
5. Burza kníh
6. Nápady na ďalšie aktivity ŠR v novom akademickom roku
7. Diskusia
8. Ukončenie schôdze

**K bodu 1: Otvorenie a uvítanie hostí, členov študentskej rady v novom akademickom roku**

doc. Mgr. Elena Gurková, PhD., univ. prof., *Prodekan pre vonkajšie vzťahy, marketing a rozvoj,* otvorila zasadnutie ŠR FZO. Po uvítaní členov v novom akademickom roku 2024/2025 bol predstavený program schôdze a následne sa jednotlivé body rozoberali.

**K bodu 2: Imatrikulácia prvákov**

Imatrikulácia prvákov FZO sa má konať 05.12.2024. Na imatrikulácii by pani prodekanka opäť privítala nápad pustiť prvákom videá, nechala na rozhodnutí členov ŠR, v akom formáte ich budú zverejňovať tento rok. Padlo niekoľko nápadov, jeden z nich bol, že každá katedra natočí opäť svoje video, alebo sa tento rok jednotlivci spoja a vytvoria nový formát, v ktorom poukážu na medzi odborovú spoluprácu a tiež by v ňom mohli predstaviť školskú radu a aktivity, ktorým sa jej členovia venujú.

**K bodu 3: Konferencia 7.11.2024**

doc. Mgr. Eleny Gurkovej, PhD., univ. prof. požiadala členov ŠR FZO aby sa počas plánovanej konferencii stali jej aktívnymi členmi a pomáhali tak pri zastrešení potrebných aktivít, ktoré by ako študenti mali jednoducho zvládnuť. Členovia ŠR odsúhlasili tento nápad a potvrdili tak svoju účasť na konferencii spojenú s pomocou a organizačnými prípravami.

**K bodu 4: Kvapka krvi + Vianočný punč**

Darovanie krvi

Študentská kvapka krvi sa vďaka veľkému záujmu opäť uskutoční. Členovia ŠR sa s pani doc. Mgr. Elenou Gurkovou PhD., univ. prof. a s pani PhDr. Marcelou Hudákovou dohodli, že spoločne nájdu najvhodnejší termín buď v mesiaci november, alebo túto aktivitu spoja s Vianočným punčom a uskutoční sa dňa 4.12.2024. Na ďalšom postupe sa spoločne dohodnú po tom, kedy NTS potvrdí voľné dátumy pre mesiac november, prípadne pre mesiac december. Po odsúhlasení dátumu sa členovia ŠR spoločne pustia do plánovania akcie, rozdelením úloh, prípravou plagátu, propagáciou udalosti na sociálnych sieťach a zistením predbežného záujmu u spolužiakov.

**K bodu 5: Burza kníh**

Členovia ŠR sa dohodli, že aj tento rok chcú pokračovať v zabehnutej aktivite Burza kníh, ktorou dávajú možnosť študentom za symbolické ceny nakúpiť zaujímavé knihy. Akcia prebehne podľa plánov v marci ako symbol Marec- mesiac kníh. Na ďalších konkrétnych organizačných aktivitách sa bude dohadovať neskôr, keď bude bližšie k chystanej akcii.

**K bodu 6: Nápady na ďalšie aktivity ŠR v novom akademickom roku**

Po prebratí aktivít, ktoré sa budú konať do konca roka 2024, sa členovia pustili ešte do krátkeho brainstormingu, kde si vymenili pár nápadov na aktivity, ktoré by mohli zrealizovať ešte počas letného semestra. Spoločne sa dohodli, že si ich navzájom prednesú a odprezentujú na najbližšom stretnutí ŠR FZO. Tiež sa ešte v krátkosti riešil ples, pri ktorom sa spoločne dohodlo, že je potrebné si určiť najprv dátum a následne v blízkom čase sa dohodnúť na ďalších podrobnostiach a postupne začať v jeho aktívnej príprave. Členovia ŠR sa dohodli, že v čo najkratšom čase vyberú dátum a neskôr sa pustia do prípravy všetkého ostatného potrebného k realizácii plesu.

**K bodom 7 a 8: Diskusia a ukončenie schôdze**

Kristán Kriška poďakoval hosťom, za ich čas a nápady. doc. Mgr. Eleny Gurkovej, PhD., univ. Prof. poďakovala všetkým zúčastneným za plodnú diskusiu a ukončila schôdzu.

V Prešove, 10.10.2024

Zapísala: Denisa Petrová